የኢሕአዴግ ምክር ቤት
 • መንግስት ህግን የማስከበር ሃላፊነቱን መወጣት እንደሚገባው የጋራ ስምምነት ላይ ደርሷል • የጥላቻ ንግግሮችን በህግ አግባብ መከላከል አስፈላጊ እንደሆነ አምኖበታል • የወጣቶች ተጠቃሚነት ልዩ አገራዊ አጀንዳና የርብርብ ማዕከል እንዲሆን ወስኗልየኢሕአዴግ ምክር ቤት ለሁለት ቀናት ባካሄደው መደበኛ ስብሰባው መንግስት የህግ የበላይነትን የማስከበር ሃላፊነቱን የመወጣት፣ የታዩትን ጉድለቶች የማረም፣ የወጣቶች ተጠ ቃሚነት ጉዳይን ልዩ አገራዊ አጀንዳና የርብርብ ማዕከል የማድረግና የጥላቻ ንግግሮችን በህግ አግባብ የመከላከል አስፈላጊነት ላይ አቅጣጫ በማስቀመጥ ተጠናቅቋል። ምክር ቤቱ ትናንት ስብሰባውን ሲያጠናቅቅ ባወጣው መግለጫ እንዳስታወቀው የህግ የበላ ይነትን በማስከበር ረገድ ያሉ ክፍተቶች መታረም እንዳለባቸውና ከዚህ አንፃር ማንኛውም ለግጭትና አለመረጋጋት የሚዳርጉ ሁኔታዎች በግልፅ ተለ ይተው በአስቸኳይ መታረም እንዳለባቸው አስም ሮበታል። መንግስትም ህግን የማስከበር ሃላፊነቱን በጥብቅ መወጣት እንደሚገባው የጋራ ስምምነት ላይ ተደርሷል ብሏል። በኢኮኖሚው መስክ የተወሰዱ የእርምት እርምጃዎች ሀገራዊ የኢኮኖሚ መቀዛቀዙን በማስተካከል ረገድ በጎ ሚና እንደነበራቸው የተ መለከተው ምክር ቤቱ በተለይም ሀገራዊ የውጪ ምንዛሬ ክምችቱን በማሳደግ በኩል ትርጉም ያለው ስራ እንደተሰራ ገምግሟል። በዚህ መስክ መሻሻሎች እየታዩ ቢሆኑም ከፍተኛ የስራ አጥነት፣ የውጪ ምንዛሬ እጥረት፣ የብድር ጫና ችግሮች በአግባቡ ያልተቀረፉ በመሆናቸው መዋቅራዊ መፍትሄ ለመስጠት መረባረብ ይገባል ሲል ገልጿል። የወጣቶችን የተሳታፊነትና የተጠቃሚነት ጥያቄዎች በተለይም የስራ አጥነት ችግርን ለመ ፍታት እስካሁን የተደረጉት ጥረቶች ያሉ ቢሆንም ከችግሩ ስፋትና ፍላጎት አንጻር አሁንም ከለውጡ በሚገባው ደረጃ ያልተጠቀሙበት ሁኔታ መኖሩን ምክር ቤቱ በአጽንኦት ገምግሟል። ወጣቶች ያላቸውን የፖለቲካ ተሳትፎ ጥያቄዎች ገና በተሟላ ሁኔታ አለመመለሳቸውን አይቷል። በመሆኑም የወጣቶች ተጠቃሚነት ጉዳይ በቀሪ የበጀት አመቱ ወራት ልዩ አገራዊ አጀንዳና የርብርብ ማዕከል እንዲሆን ምክር ቤቱ ወስኗል። የህግ የበላይነትን በማስከበር ረገድ ያሉ ክፍተቶች መታረም እንዳለባቸውና ከዚህ አንፃር ማንኛውም ለግጭትና አለመረጋጋት የሚዳርጉ ሁኔታዎች በግልፅ ተለይተው በአስቸኳይ መታረም እንዳለባቸውና መንግስትም ህግን የማስከበር ቁልፍ ሃላፊነቱን በጥብቅ መወጣት እንደሚገባው የጋራ ስምምነት ላይ ተደርሷል። ከዚህ አኳያ ክልሎችና የየአካባቢው መዋቅር የየራሳቸውን ህገመንግስታዊ ግዴታ እንዲወጡ አቅጣጫ አስቀምጧል። በአንዳንድ አካባቢዎች በተከሰቱ ችግሮች ምክንያት የተፈናቀሉ ዜጎች ጉዳይ ላይ በጥልቀት የተወያየው የኢህአዴግ ምክር ቤት ችግሩን ከመሰረቱ ለመፍታት ከሚደረገው ጥረት ጎን ለጎን ተፈናቃዮችን ወደ ቀዬአቸው ለመመለስ አስ ፈላጊውን ጥረት እንዲደረግ አጽንኦት ተሰጥቶታል ብሏል። ከሁሉም ጎረቤት ሀገራት ጋር መልካም ወዳጅነት መመስረቱና በጋራ ተጠቃሚነት ላይ የተመሰረተ ትብብር እየተካሄደ መሆኑን የገመገመው ምክር ቤቱ፤ መገናኛ ብዙሃን ዜጎች ሃሳባቸውን በነፃነት የሚገልፁበት መድረክ መሆኑ በአዎንታ የሚታይ ለውጥ ነው ሲል አስታውቋል። ምክር ቤቱ በመጨረሻም የድርጅቱ አመራር፣ አባላት፣ አጋር ድርጅቶች፣ ተፎካካሪ ፓርቲዎች፣ ሲቪል ማህበራትና መላው የሀገራችን ህዝቦች የተጀመረውን ሀገራዊ ለውጥ በማስቀጠል የሚጠ በቅባቸውን እንዲወጡ ጥሪውን አስተላልፏል።አዲስ ዘመን ሚያዝያ 10/2011 